સરગવો ગરમ વિસ્તારોમાં સરળતાથી ઉગી જાય છે. તેને વધુ પાણીની જરૂર રહેતી નથી. તેના ગુણ જોતા ગુજરાતમાં સરગવાની ખેતી સહેલાઈથી થઈ શકે છે. તેના ફૂલને ખિલવા માટે 25થી 30 ડિગ્રી તાપમાનની જરૂર રહે છે. ચિકાશવાળી માટીમાં તે સારો ગ્રોથ કરે છે. પહેલીવાર પાક આવ્યા બાદ બીજા વર્ષથી તેમાં બે વાર ઉત્પાદન લઈ શકાય છે. સામાન્ય રીતે એક ઝાડ 10 વર્ષ સુધી ઉત્પાદન કરે છે. તેના મુખ્ય પ્રકાર કોઇમ્બતુર 2, રોહિત 1, પીકેએમ 1 અને પીકેએમ 2 છે.